অ্যাস্ট্রোফিজিক্স ফর পিপল ইন আ হারি
অ্যাস্ট্রোফিজিক্স ফর পিপল ইন আ হারি হল মার্কিন জ্যোতিঃপদার্থবিজ্ঞানী নিল ডিগ্রেস টাইসনের ২০১৭ সালের জনপ্রিয় বিজ্ঞান বই, যেটি মূলত মহাবিশ্ব সম্পর্কে বেশকয়েকটি মৌলিক প্রশ্নকে কেন্দ্র করে রচিত। ২০১৭ সালের ২ মে ডব্লিউ ডব্লিউ নর্টন অ্যান্ড কোম্পানি থেকে প্রকাশিত বইটি টাইসনের প্রবন্ধগুলির একটি সংগ্রহ যেগুলি ১৯৯৭ থেকে ২০০৭ পর্যন্ত বিভিন্ন সময়ে ন্যাচারাল হিস্ট্রি ম্যাগাজিনে প্রকাশিত হয়েছিল। প্রকাশের পরই বইটি দ্য নিউ ইয়র্ক টাইমস নন-ফিকশন বেস্ট সেলার তালিকায় শীর্ষ স্থানে অবস্থান করেছিল। প্রথম সপ্তাহে ৪৮,৪১৬ কপি বিক্রির মাধ্যমে বইটি সেই সপ্তাহের জন্য মার্কিন যুক্তরাষ্ট্রে সামগ্রিকভাবে দ্বিতীয়-সর্বোচ্চ বিক্রিত বই ছিল (শিশুতষ কথাসাহিত্য দ্য ডার্ক প্রফেসি উপন্যাসের পর)। এক বছর পরে, এটি শীর্ষ পাঁচে অবস্থান নিয়েছিল এবং ১০ লক্ষের বেশি কপি বিক্রি হয়েছে।